**Heosemys depressa** — вельмі рэдкі від чарапах роду *Heosemys*, які з’яўляецца эндэмікаv Араканских гор.

Апісанне
--------

Сухапутны, роючы від, які насяляе вільготную мясцовасць.

*Heosemys depressa* маюць згладжаны шчыток светла-карычневага колеру, часам з чорнай мяжой або чорнымі плямістымі палосамі. Шчыток мае бачны кіль і дасягае ў даўжыню да 26 см. Краі адносна плоскага карапакса зубчастыя. Колер карапакса вар’іруецца ад светла-карычневага да арэхава-карычневага з цёмным малюнкам (поласы, трыкутнікі, лініі). Жоўты, з цёмна-карычневымі або чорнымі плямамі на кожным шчыце, пластрон з’яўляецца зубчастым ззаду. Прысутнічаюць і падпахавыя, і пахвінныя шчыты. Перамычка звычайна доўгая, цёмна-карычневага або чорнага колеру.

Аклюзійная паверхня сківіцы вузкая, рагавое пакрыццё сківіцы (дзюбы) зубчастае.

Галава шэра-карычневага ці шэрага колеру, умеранага памеру, выцягнутая. Раёк карычневы. Шыя, канечнасці і хвост — жоўта-карычневыя. Пярэднія канечнасці маюць вялікія, квадратныя шчыткі, часткова перапончатыя ногі і цяжкія кіпцюры. Перапонкі паміж пальцамі не развітыя.

Самца можна адрозніць ад самкі па ўвагнутым пластроне і вялікім тоўстым хвасце.

Арэал і экалогія
----------------

З’яўляецца эндэмікам Араканскіх гор. Насяляе вечназялёныя і бамбукавыя лясы, часам засяляюць ліставыя лясы і сельскагаспадарчыя ўгоддзі ў дадзеным раёне.

Утрыманне ў няволі
------------------

У няволі ўсяедныя, елі бананы, клубніцы, салату латук, земляных чарвякоў, нованароджаных мышэй.

Ахова і развядзенне ў няволі
----------------------------

Гэта адзін з самых знікаючых відаў чарапах ацэнцы МСОП 2003 года.

Ахоўваецца законам М’янмы, вываз чарапах з месцаў іх пасялення лічыцца браканьерствам і кантрабандай.

Араканские чарапахі лічыліся вымерлымі (апошні раз бачылі ў 1908 годзе), але ў 1994 годзе былі зноў адкрыты, калі некалькі асобін апынуліся на азіяцкіх харчовых рынках. Як і большасць азіяцкіх чарапах, яна збіраецца штогод у якасці крыніцы ежы або для «медыцынскага лячэння».

«Дадзеных чарапах цяжка разводзіць у няволі», — сказаў Пітэр Пол ван Дайк, дырэктар праграмы чарапах для Conservation International. У дадзены момант абмежаваная колькасць асобін віду змяшчаецца ў асацыяцыі заапаркаў і акварыўмаў  (англ.) (бел..

У маі 2007 года Заапарк Атланты  (англ.) (бел. адно з нешматлікіх месцаў у свеце, дзе *Heosemys depressa* размнажаюцца ў няволі, абвясціў аб паспяховым вылупленні іх чацвёртага дзіцяня, які нарадзіўся там за апошнія шэсць гадоў. *Heosemys depressa* спарваюцца толькі раз у год, а яйку патрабуецца 100 дзён да вылуплення. Другім заапаркам, дзе гэты від разводзяць ў няволі, з’яўляецца Мюнстэрскі заапарк  (ням.) (бел..

У 2009 годзе навукоўцы ўпершыню выявілі дзікіх *Heosemys depressa* у слановым гадавальніку ў М'янме.

Зноскі
------

1. 1 2 3 4  Араканская шиповая черепаха Архівавана 15 сакавіка 2012.  (руск.)
2. 1 2 3 4  Heosemys depressa (Араканская шиповая) Архівавана 12 кастрычніка 2011.  (руск.)
3. 1 2  安川雄一郎「オオヤマガメ属、マルガメ属とその近縁属の分類と自然史(前編)」『クリーパー』第49号、クリーパー社、2009年、7、42-44頁  (яп.)
4. ↑  Heosemys depressa (ANDERSON, 1875)  (англ.)
5. ↑  Апісанне *Heosemys depressa* з заалагічнай ілюстрацыяй  (руск.)

The Reptile Database: *Heosemys depressa* (англ.)